Publication: Magyar Közlöny
Issue: MK-2003-126 (Year: 2003, Number: 126)
Era: 1990-2004
Section: 6/2001. (III. 14.) AB határozat, ABH 2001, 93, 103.]
Paragraph Index: 1189

(3) bekezdésébõl következik. Az országgyûlési bizottságok vizsgálati tevékenysége sem az Alkotmány, sem a Házszabály alapján nem kötõdik egy meghatározott bizottsági típushoz. Az állandó bizottságok, az ideiglenes eseti bizottságok és az ideiglenes vizsgálóbizottságok egyaránt folytathatnak vizsgálatokat, és elláthatnak ellenõrzõ funkciót. Az egyes bizottsági formák annyiban jelentenek különbséget, hogy míg az állandó és az eseti bizottságoknak nem elsõdleges feladata vizsgálatok lefolytatása, addig a vizsgálóbizottságok kifejezetten azzal a céllal jönnek létre, hogy konkrét ügyekben vizsgálatot folytassanak, és arról az Országgyûlés számára jelentést készítsenek. Mindez azonban a hatályos szabályozás szerint nem zárja ki azt, hogy a vizsgálóbizottságon kívül más bizottságok is — az Országgyûlés rendelkezése vagy bizottsági döntés alapján — valamely ügyben vizsgálatot folytassanak. Az Alkotmánybíróság megállapította továbbá, hogy általában az országgyûlési bizottságok vizsgálati tevékenységérõl, a vizsgálati eljárásról, az igénybe vehetõ eszközökrõl és módszerekrõl sem a Házszabály, sem más jogi norma nem tartalmaz koherens és részletes szabályozást. A Házszabály alapvetõen a bizottságok önszabályozására bízza a vizsgálati eljárások rendjének meghatározását.

Source: https://magyarkozlony.hu/hivatalos-lapok/1a74efc745ed8f3039f4f920428fc4c0a4859803/dokumentumok/fcce32e5832f0c9db073bda572c783c909cc2f23/letoltes